**Μάθημα 30: Τα χαρακτηριστικά του πληθυσμού της Ευρώπης**

**Ορισμένες παρατηρήσεις στη θεωρία**

**α. Δημογραφικό πρόβλημα:** είναι η μεταβολή στην αναλογία των ηλικιακών ομάδων του πληθυσμού, όταν μειώνεται το ποσοστό των νεαρών ατόμων (επειδή μειώνονται οι γεννήσεις) και αυξάνεται το ποσοστό των ηλικιωμένων (επειδή βελτιώνονται οι συνθήκες ζωής).

**β. Πληθυσμιακή κατανομή:** ο τρόπος με τον οποίο μεταβάλλεται από περιοχή σε περιοχή (π.χ. ενός κράτους) η πυκνότητα πληθυσμού.

**γ. Αστικοποίηση:** η αύξηση του πληθυσμού των κατοίκων των πόλεων με ταχύτερο ρυθμό από αυτόν των κατοίκων της υπόλοιπης χώρας.

Στην Ευρώπη το φαινόμενο της αστικοποίησης είναι έντονο.

**δ. Εσωτερική μετανάστευση:** μετανάστευση που παρατηρείται από τόπο σε τόπο μέσα στην ίδια χώρα

**ε. Νεότερα χαρακτηριστικά του ευρωπαϊκού πληθυσμού:**

* γίνονται λιγότεροι γάμοι και σε μεγαλύτερη ηλικία (το 2003 γίνονταν 5 γάμοι ανά 1000 κατοίκους, ενώ 1970 γίνονταν 8 γάμοι),
* συμβαίνουν περισσότερα διαζύγια (το ποσοστό των διαζυγίων ήταν 15% το 1960 και έγινε περίπου 30% το 1985),
* γεννιούνται λιγότερα παιδιά,
* έχουν αυξηθεί τα παιδία εκτός γάμου.

<https://www.youtube.com/watch?v=Krs_nYmnAb8>



**Φύλλο εργασίας**

**Θέμα 1**

Να συμπληρώσετε τα κενά με τις κατάλληλες λέξεις στις παρακάτω προτάσεις.

**1.1.** Το πηλίκο του πληθυσμού προς την έκταση ενός κράτους ονομάζεται ……………………………..(1) …………………………..(2).

**1.2.** Η συγκέντρωση του μεγαλύτερου πληθυσμού ενός κράτους στις πόλεις ονομάζεται …………………………………(3).

**1.3.** Η μείωση των ………………………….(4) και η αύξηση του μέσου όρου ………………..(5) των ευρωπαίων δημιούργησε το ……………………………….(6) …………………………(7).

**1.4.** Η εισαγωγή εργατικού δυναμικού από άλλες ηπείρους στην Ευρώπη δημιούργησε τη ……………………………….(8).

**Θέμα 2**

Στις προτάσεις που ακολουθούν να γράψετε το σύμβολο Σ αν είναι σωστές η το σύμβολο Λ αν είναι λανθασμένες. Να αιτιολογήσετε τις λανθασμένες προτάσεις.

**2.1.** Οι πιο πυκνοκατοικημένες περιοχές της Ευρώπης βρίσκονται στη Σκανδιναβία.

**2.2.** Το ποσοστό των νεαρών ατόμων που ζουν στις ευρωπαϊκές χώρες είναι υψηλότερο από αυτό που ζουν σε άλλες .

**2.3.** Εφόσον ένα κράτος έχει μεγάλο πληθυσμό θα έχει και μεγάλη πληθυσμιακή πυκνότητα.

**2.4.** Η Ευρώπη αποτελεί την ήπειρο στην οποία γεννιούνται τα λιγότερα παιδία.

**2.5.** Η παρουσία μεταναστών σε μία χώρα με μείωση πληθυσμού είναι αρνητική για την οικονομική της ανάπτυξη.